Na temelju članka 58. stavak 1. i stavak 2., točka 5. Zakona o zaštiti na radu (Narodne novine br.71/2014., 118/14., 154/14., 94/18. i 96/18.) i članka 222 . Statuta OŠ Ivana Gorana Kovačića Vrbovsko,

Školski odbor na sjednici, održanoj dana 20. svibnja 2021. godine, donosi:

**PRAVILNIK**

**O NAČINU I POSTUPKU TESTIRANJA RADNIKA**

**NA ALKOHOL I DRUGA SREDSTVA**

**OVISNOSTI**

**I. OPĆE ODREDBE**

**Članak 1.**

 Ovim Pravilnikom propisuje se način utvrđivanja prisutnosti alkohola ili drugih sredstava ovisnosti utijelu, krvi ili drugim tjelesnim tekućinama (u daljnjem tekstu: testiranje) radnika OŠ Ivana Gorana Kovačića Vrbovsko (u daljnjem tekstu: Škola), u vrijeme rada, postupanje s osobama zatečenim na mjestu rada pod utjecajem alkohola ili drugih sredstava ovisnosti i mjere za rad pod utjecajem alkohola ili drugih sredstava ovisnosti.

**Članak 2.**

Ravnatelj je dužan upoznati radnika s odredbama ovog Pravilnika i to prilikom zasnivanja radnog odnosa.

**Članak 3.**

 Provjeru prisutnosti alkohola ili drugih sredstava ovisnosti u organizmu radnika, na način i uzpostupak propisan ovim Pravilnikom, obavlja ovlaštena i osposobljena osoba, tvrtka ili zdravstvena ustanovakojoj Poslodavac povjeri provjeru (u daljnjem tekstu: Ovlaštenik).

Ravnatelj imenuje osobu koja je osposobljena za provođenje postupka provjere je li radnik pod utjecajem alkohola posebnom Odlukom, a koja je sastavni dio ovog Pravilnika (PRILOG 1.)

**Članak 4.**

 Propisane mjere i postupci sastavni su dio sustava unapređivanja sigurnosti i zdravlja radnika,sprječavanja ozljeda na radu, profesionalnih bolesti i drugih bolesti u svezi s radom, a odnosi se na:  zabranu rada i dolaska na posao pod utjecajem alkohola i drugih sredstava ovisnosti,  zabranu unošenja i konzumacije alkoholnih pića i drugih sredstava ovisnosti na mjestu rada,  utvrđivanje postupka provjere alkoholiziranosti,

 odgovorne osobe za provedbu mjera zabrane zlouporabe alkoholnih pića i drugih sredstava ovisnosti, zabranu provjere radnika pod utjecajem drugih sredstava ovisnosti, izuzev alkohola, obavještavanje radnika o štetnosti ovisnosti i njihovom utjecaju na radnu sposobnost, suradnju ovlaštenika poslodavca sa stručnjakom zaštite na radu, specijalistom medicine rada i povjerenikom radnika za zaštitu na radu,

 mjere koje se provode nakon utvrđene alkoholiziranosti ili rada pod utjecajem drugih sredstava

ovisnosti.

**Članak 5.**

 Odredbe ovog Pravilnika odnose se na sve radnike Škole, osobe na radu i druge osobe koje se po bilokojoj osnovi nalaze u prostorijama i prostorima Škole (u daljnjem tekstu: radnik).

**II. IZUZEĆA**

**Članak 6.**

 Ravnatelj ne smije provjeravati je li radnik pod utjecajem drugih sredstava ovisnosti, osim alkohola,ako mu je radnik predao potvrdu da se nalazi u programu liječenja, odvikavanja ili rehabilitacije od ovisnosti

ili u izvanbolničkom tretmanu liječenja od ovisnosti te da uzima supstitucijsku terapiju, ali može tražitiocjenu zdravstvene i psihofizičke sposobnosti toga radnika za obavljanje povjerenih mu poslova. Ocjenu zdravstvene i psihofizičke sposobnosti iz stavka 1. ovog članka daje liječnik – specijalistamedicine rada.

 Potvrdu da se radnik nalazi u programu liječenja, odvikavanja ili rehabilitacije od ovisnosti, odnosnou izvanbolničkom tretmanu liječenja od ovisnosti i da uzima supstitucijsku terapiju, izdaje ustanova kod kojese provodi program.

**III. ZABRANA KORIŠTENJA ALKOHOLA ILI DRUGIH SREDSTAVA OVISNOSTI NA MJESTU RADA**

**Članak 7.**

Zabranjuje se unošenje i konzumiranje alkoholnih pića i drugih sredstava ovisnosti na mjestu rada.Radnik ne smije biti na radnom mjestu pod utjecajem alkohola ili drugih sredstava ovisnosti.

 Radi osiguranja sigurnosti i zdravlja svih zaposlenih kao i očuvanja imovine, radnik je dužanpridržavati se zabrane rada pod utjecajem alkohola i drugih zabranjenih supstanci. Postupanje radnika koje jesuprotno smatra se postupkom koji ugrožava opću sigurnost i zdravlje radnika, te imovinu poslodavca.

**Članak 8.**

Pod pojmom alkohola smatra se bilo koja vrsta alkoholnog pića.

 Pod pojmom “druga sredstva ovisnosti” misli se na bilo koju tvar prirodnog ili umjetnog porijekla,uključujući psihotropne tvari, uvrštene u popis psihotropnih tvari ili droga, ili druge supstance koje imajuutjecaj na ponašanje i normalne psihofizičke karakteristike čovjeka.

**Članak 9.**

 Stanjem pod utjecajem alkohola smatra se stanje pri kojem izmjerena vrijednost alkohola uizdahnutom zraku iznosi više od 0,0 miligrama alkohola u litri izdahnutog zraka (u daljnjem tekstu: 0,0mg/l), odnosno više od 0,0 grama alkohola u krvi po kilogramu tjelesne težine (u daljnjem tekstu: 0,0 g/kgtjelesne težine).

 Radnik koji je neposredno prije dolaska na rad ili u vrijeme dnevnog ili tjednog odmora konzumiraoalkoholna pića u količinama koje bi pri testiranju za vrijeme rada mogle rezultirati koncentracijom većom odutvrđene u stavku 1. ovog članka, dužan se osobno ili telefonom javiti poslodavcu ili ovlašteniku poslodavcai priopćiti mu razlog odustajanja od dolaska na posao.

 Stanje pod utjecajem drugih sredstava ovisnosti je stanje koje se utvrdi odgovarajućim testiranjem, apokazuje da osoba ima u tijelu nedozvoljenu ili zabranjenu drogu ili drugo sredstvo ovisnosti. Pozitivanpreliminarni test mora se potvrditi potvrdnom metodom u ovlaštenoj medicinskoj ustanovi. Pokazatelji ponašanja u smislu ovog Pravilnika su znaci koji ukazuju da je osoba pod utjecajemalkohola ili drugih sredstva ovisnosti, u smislu promijenjenog ponašanja, djelovanja ili ponašanja kojeodstupa od uobičajenog.

**IV. TESTIRANJE**

**Članak 10.**

 Potrebu utvrđivanja prisutnosti alkohola ili drugih sredstava ovisnosti u tijelu radnika (u daljnjemtekstu: testiranje) određuje poslodavac ili ovlaštenik poslodavca sa svrhom zaštite zdravlja i sigurnosti svihradnika.

Testiranje ne treba radniku unaprijed najaviti.

**Članak 11.**

 Radnik nad kojim se provodi provjera prisutnosti alkohola ili drugih sredstava ovisnosti (u daljnjemtekstu: Ispitanik) je dužan na zahtjev ovlaštenika pristupiti provjeri prisutnosti alkohola ili drugih sredstavaovisnosti u organizmu.

**Članak 12.**

 Testiranje se provodi i u slučaju ozljede na radu, sumnje da je radnik pod utjecajem alkohola ilidrugih sredstava ovisnosti, neprimjerenog ponašanja koje može biti uzrokovano uzimanjem alkohola ilidrugih sredstava ovisnosti kao i u svim drugim okolnostima kada je to potrebno i primjereno.

**Članak 13.**

 Testiranje ispitanika na okolnost da li je pod utjecajem alkohola može provoditi ovlaštenik Škole iliovlaštenik za to ovlaštene tvrtke.

 Testiranje ispitanika na okolnost da li radi pod utjecajem droge ili drugih sredstava ovisnosti vršiovlašteni specijalist medicine rada i zdravstvena ustanova s kojom poslodavac ima sklopljen ugovor zapreliminarno testiranje.

**Članak 14.**

 Prisutnost alkohola u organizmu utvrđuje se instrumentom za otkrivanje prisutnosti alkohola uizdahnutom zraku – alkometar (etilmetrom). Alkometar (etilometar) mora udovoljavati mjeriteljskim zahtjevima propisanim *Pravilnikom o mjeriteljskim zahtjevima za uređaje kojima se mjeri udio*

*Etilnog alkohola u izdahu ispitanika* („NN“ br. 60/20.)

 Prisutnost drugih sredstava ovisnosti u organizmu utvrđuje se preliminarnom metodom, a u slučajupozitivnog testa potrebno je provesti potvrdnu metodu u ovlaštenoj ustanovi.

**Članak 15.**

 Ovlaštenik mora biti osposobljen za način i postupak provjere prisutnosti alkohola u organizmu iuporabu aparata kojim se ta provjera obavlja te s načinom tumačenja rezultata provjere.

**Članak 16.**

 Prije početka testiranja na okolnost prisutnosti alkohola u organizmu ovlaštenik je dužan upoznatiispitanika s tijekom provjere, odnosno, načinom uporabe aparata za ispitivanje i načinom tumačenjarezultata, te upozoriti ispitanika da se odbijanjem provjere smatra da je pod utjecajem alkohola .

**Članak 17.**

 Prigodom testiranja na okolnost prisutnosti alkohola u organizmu ispitanik se mora pridržavati uputaovlaštenika o načinu uporabe aparata, a osobito sa zahtjevom da jako i u jednom dahu puše u aparat zaispitivanje u trajanju određenom za uporabljeni aparat.

 Ako ispitanik prigodom provjere ne postupi sukladno točki 1. ovog članka, provjeru je potrebnoponoviti.

Provjera se može ponoviti tri puta.

 Ako ispitanik niti u trećoj ponovljenoj provjeri ne *postupi* sukladno stavku 1. ovog članka, smatratće se da je odbio provjeru.

**Članak 18.**

 Pored ovlaštenika i ispitanika u postupku testiranja na okolnost prisutnosti alkohola u organizmu,ravnatelj ili ovlaštenik poslodavca je dužan osigurati da testiranju nazoči najmanje jedan svjedok. Postupku utvrđivanja može prisustvovati Povjerenik radnika za zaštitu na radu.

**Članak 19.**

 O provedenom testiranju na okolnost prisutnosti alkohola u organizmu sastavlja se zapisnik kojisastavlja ovlaštena osoba poslodavca koja vrši testiranje u najmanje dva primjeraka od kojih jedan zadržavaposlodavac, a jedan dobiva radnik. Zapisnik potpisuje ovlaštena osoba poslodavca, radnik i svjedok. Zapisnik o testiranju na prisutnost alkohola u organizmu na radnom mjestu sastavni je dio ovogPravilnika (PRILOG 2).

**Članak 20.**

Ako radnik odbije testiranje smatra se da je počinio povredu radne obveze.Ovlaštenik je obvezan napisati zapisnik o činjenici da je radnik odbio testiranje.

 **Članak 21.**

 Da bi izbjegao daljnje postupke radnik koji je odbio testiranje, može na svoj trošak izvršiti analizutjelesnih tekućina na prisutnost alkohola, ili drugih zabranjenih tvari u ovlaštenoj zdravstvenoj ustanovi.

**V. MJERE**

**Članak 22.**

 Ravnatelj ili njegov ovlaštenik mora udaljiti s radnog mjesta radnika kod kojeg je utvrđena prisutnostalkohola ili drugih zabranjenih tvari u skladu s ovim Pravilnikom.

 Ravnatelj ili njegov ovlaštenik mora udaljiti s radnog mjesta i radnika koji se odbije podvrćitestiranju ili odbije potpisati zapisnik o provedenom testiranju, a naročito ako mu ponašanje odstupa oduobičajenog.

**Članak 23.**

 Ako radnik odbije napustiti radno mjesto, ravnatelj može koristiti usluge nadležne redarstveneslužbe.

 Vrijeme koje radnik provede izvan rada radi utvrđivanja kršenja zabrane iz ovog Pravilnika ne plaćase kao vrijeme provedeno na radu.

**Članak 24.**

 Ravnatelj treba radniku, kojeg udaljuje s radnog mjesta, ponuditi siguran prijevoz do mjestastanovanja (na trošak radnika) ili pozvati člana obitelji, a ako radnik to odbije poslodavac ne snosi krivnju zapostupanje radnika nakon što napusti mjesto rada.

Konkretno postupanje je sastavni dio zapisnika.

**IV. SANKCIJE**

**Članak 25.**

 Ravnatelj utvrđuje sankcije za radnika koji je prekršio zabranu rada pod utjecajem alkohola odnosnodrugih zabranjenih tvari ovisno o okolnostima slučaja.

 Sankcija može biti: pisano upozorenje i savjet radniku, zabrana nastavka rada - privremenoudaljavanje s radnog mjesta, udaljavanje s radnog mjesta uz mjeru obaveznog liječenja, pisano upozorenje oneispunjavanju obaveza iz radnog odnosa i upozorenje o mogućnosti otkaza ugovora o radu pri ponovnomkršenju zabrane.

**Članak 26.**

 Rad pod utjecajem alkohola, droge ili drugih nedozvoljenih tvari smatra se težim kršenjem radnedužnosti.

 Radnik koji radeći pod utjecajem alkohola droge ili nedozvoljenih tvari prouzroči štetu poslodavcuili trećoj osobi mora tu štetu nadoknaditi.

**Članak 27.**

 Radniku kojem se prilikom testiranja na prisutnost alkohola u organizmu utvrdi vrijednost alkohola uizdahnutom zraku više od 0,0 mg/l (0,0 g alkohola po kilogramu tjelesne težine, u krvi), izriče se mjeraovisno o stupnju alkoholiziranosti:

**1. PRIPITO STANJE: do 0,5 mg/l (do 0,5 g alkohola po kilogramu tjelesne težine, u krvi)**

**2. PIJANO STANJE: 0,51 > mg/l (0,5 do 5 g alkohola po kilogramu tjelesne težine, u krvi)**

**Članak 28.**

 Mjere koje se mogu izreći radniku zbog utvrđene vrijednosti alkohola u izdahnutom zraku više oddozvoljenog i prisutnosti sredstava ovisnosti u organizmu su:

|  |  |
| --- | --- |
| STUPANJALKOHOLIZIRANOSTI | **SANKCIJE** |
| I. PREKRŠAJ | II. PREKRŠAJ | III. PREKRŠAJ |
| **PRIPITO** **STANJE** | Pisana opomena uz  zabranu nastavka rada – privremeno udaljavanje s  mjesta rada | Upozorenje o mogućnost otkaza ugovora o radu ilimjere obveznog liječenja pri ponovnom kršenju zabrane uz zabranu nastavka rada –privremeno udaljavanje smjesta rada | Mjera otkazaugovora o radu ili mjera obveznog liječenja ovisnosti o alkoholu |
| **PIJANO** **STANJE** | Pisano upozorenje omogućnosti otkaza ugovorao radu ili mjere obveznogliječenja pri ponovnomkršenju zabrane uz  zabranu nastavka rada – privremeno udaljavanje s  mjesta rada | Mjera otkazaugovora o radu ili mjera obveznog liječenja ovisnosti o alkoholu |  |

|  |
| --- |
| **PRISUTNOST SREDSTAVA****OVISNOSTI U ORGANIZMU** |
| **SANKCIJE** |
| I. PREKRŠAJ | II. PREKRŠAJ |
| Pisano upozorenje omogućnosti otkaza ugovorao radu ili mjere obveznogliječenja pri ponovnomkršenju zabrane uz  zabranu nastavka rada – privremeno udaljavanje s  mjesta rada | Mjera otkazaugovora o radu ili mjera obveznog liječenja ovisnosti o alkoholu |

 **Članak 29.**

Izrečene mjere se unose u dosje radnika, a izriče ih ravnatelj na temelju Zapisnika o ispitivanju naprisutnost alkohola ili sredstava ovisnosti.

 Izrečena mjera pisane opomene pri utvrđenom pripitom stanju (u tablici stupac: stupanjalkoholiziranosti, stupac I. prekršaj), ima učinak u trajanju od 1 (jedne) godine, nakon čega njen učinakprestaje.

 Izrečena mjera pisanog upozorenja pri utvrđenoj prisutnosti sredstava ovisnosti u organizmu (utablici stupac: I. prekršaj), ima učinak u trajanju od jedne od 1 (jedne) godine, nakon čega njen učinakprestaje.

 Ako radnik počini novi prekršaj ili bude zatečen u novom prekršaju u razdoblju izricanja mjere izstavka 2. ovog članka, do roka njenog učinka, mjera se pisano unosi u dosje radnika trajno.

**VII. PREVENTIVNE MJERE**

**Članak 30.**

 Škola poduzima i preventivne mjere kroz obavješćivanje radnika o štetnosti ovisnosti i njihovomutjecaju na radnu sposobnost putem korištenja odgovarajućeg propagandnog materijala ustanove koja se baviprevencijom ovisnosti, organiziranjem razgovora, predavanja i sl.

 Provedbu preventivnih mjera organizira ravnatelj i kroz suradnju s ovlaštenicima poslodavca,stručnjakom zaštite na radu, liječnikom – specijalistom medicine rada s kojim je ugovorena specifičnazdravstvena zaštita i naročito povjerenikom radnika za zaštitu na radu.

 Sastavni dio suradnje je i obavješćivanje o poduzetim mjerama i postignutim rezultatima usuzbijanju ovisnosti.

**VIII. PRIJELAZNE I ZAVRŠNE ODREDBE**

**Članak 31.**

Pravilnik stupa na snagu i počinje se primjenjivati 8 dana nakon objave na oglasnoj ploči Škole.

 **Članak 32.** Izmjene i dopune ovog Pravilnika objavljuju se na način i prema postupku predviđenom za njegovodonošenje. Pravilnik je dostupan radnicima putem oglasne ploče i web stranice škole. Primjerak Pravilnika uručuje se Povjereniku radnika za zaštitu na radu.

 **Članak 33.**

Izrazi koji se koriste u ovom pravilniku, a koji imaju rodno značenje, bez obzira jesu li korišteni u muškom ili ženskom rodu, obuhvaćaju na jednak način i muški i ženski rod.

KLASA:012-04/21-01/01

URBROJ:2193-05-21-01

Vrbovsko, 20. svibnja 2021. godine

 Predsjednica Školskog odbora:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 /Viktoria Samsa, prof./

Pravilnik je objavljen na oglasnoj ploči dana 21. svibnja 2021. godine te je stupio na snagu i primjenjuje se od 29. svibnja 2021. godine.

Ravnatelj:

 \_\_\_\_\_\_\_\_\_\_\_\_\_\_\_\_\_\_\_\_

/Anton Burić, prof./

 Prilog 1.

REPUBLIKA HRVATSKA

PRIMORSKO-GORANSKA ŽUPANIJA

OSNOVNA ŠKOLA IVANA GORANA KOVAČIĆA

VRBOVSKO

KLASA:112-07/21-01/

URBROJ:2193-05-01-21-01

Vrbovsko,

Temeljem članka 3. *Pravilnika o načinu i postupku testiranju na alkohol, droge i druga sredstva*

 *ovisnosti* i članka 59. I 60. *Zakona o zaštiti na radu* (Narodne novine br. 71/2014., 118/14., 154/14.,

 94/18. i 96/18.) OŠ Ivana Gorana Kovačića Vrbovsko, OIB: 66174125524, sa sjedištem u Kralja Tomislava 18, 51326 Vrbovsko zastupana po ravnatelju \_\_\_\_\_\_\_\_\_\_\_\_\_\_\_\_\_\_\_\_ ( u daljnjem tekstu: Poslodavac), donosi dana \_\_\_\_\_\_\_\_\_\_\_\_\_\_\_\_\_ godine sljedeću:

**ODLUKU**

**O IMENOVANJU OSOBE KOJA PROVODI POSTUPAK PROVJERE JE LI RADNIK POD**

**UTJECAJEM ALKOHOLA**

I.

Pravilnikom o testiranju na alkohol, droge i druga sredstva ovisnosti dana \_\_\_\_\_\_\_\_\_\_\_\_\_\_utvrđen je

Postupak provjere je li radnik pod utjecajem alkohola.

II.

Ime i prezime: \_\_\_\_\_\_\_\_\_\_\_\_\_\_\_\_\_\_\_\_, OIB:\_\_\_\_\_\_\_\_\_\_\_\_\_\_\_\_\_\_\_\_\_\_ zaposlen u OŠ Ivana Gorana Kovačića Vrbovsko imenuje se za provođenje postupka provjere je li radnik pod utjecajem alkohola.

III.

Imenovana osoba osposobljena je od strane ovlaštene osobe i posjeduje stručna znanja za provođenje postupka provjere je li radnik pod utjecajem alkohola.

IV.

Ova Odluka stupa na snagu danom donošenja, a objavit će se na oglasnoj ploči.

 Ravnatelj škole:

OŠ IVANA GORANA KOVAČIĆA VRBOVSKO Prilog 2.

ZAPISNIK O ISPITIVANJU ALKOHOLIZIRANOSTI

Ispitivanje je obavljeno na temelju odredaba članka 59. i 60. Zakona o zaštiti na radu (*Narodne novine br. 71/2014., 118/14., 154/14., 94/18. i 96/18.*) i Pravilnika o načinu i postupku testiranju na alkohol, droge i druga sredstva ovisnosti u OŠ Ivana Gorana Kovačića Vrbovsko

Ime i prezime ispitanika:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto ispitivanja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum i vrijeme ispitivanja: \_\_\_.\_\_\_.20\_\_\_., \_\_\_.\_\_\_ sati.

Radnik je upozoren na odredbe članka 59. Zakona o zaštiti na radu prema kojem će se, ako odbije provjeru, smatrati da je pod utjecajem alkohola.

Radnik je: PRISTUPIO PROVJERI- ODBIO PRISTUPITI PROVJERI.

Prema izjavi radnika, radnik JE UZIMAO – NIJE UZIMAO alkoholna pića PRIJE RADA– ZA VRIJEME RADA,

koja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, vrijeme uzimanja\_\_\_\_\_\_\_\_\_ sati,

u količini\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ili

drugo\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

➢ Ispitanik JE – NIJE zatečen u konzumaciji alkohola, te je provjera obavljena 15 minuta nakon konzumacije.

Dane su upute o upotrebi alkometra \_\_\_\_\_\_\_\_\_\_\_\_\_\_\_\_\_\_\_, koji je upotrijebljen u \_\_\_.\_\_\_ sati.

Uvidom u alkometar utvrđena je količina alkohola od \_\_\_.\_\_\_ g/kg, te se utvrđuje da ispitanik JE- NIJE pod utjecajem alkohola.

Ispitanik PORIČE – NE PORIČE da je pod utjecajem alkohola, te PRIHVAĆA – NE PRIHVAĆA rezultat ispitivanja alkoholiziranosti.

Ispitaniku je priopćeno da JE- NIJE počinio povredu radne obaveze, te da će zbog povrede bitipoduzete mjere sukladno odredbama *Zakona o radu, Pravilnika o radu* i *Pravilnika o testiranju na alkohol, droge i druga sredstva ovisnosti* u OŠ Ivana Gorana Kovačića Vrbovsko

Radniku, koji se udaljuje s radnog mjesta:

 PONUĐEN JE SIGURAN PRIJEVOZ OD POSLODAVCA do mjesta stanovanja(na trošak radnika);

➢Radnik JE ODBIO – JE PRIHVATIO siguran prijevoz od poslodavca do mjestastanovanja (na trošak radnika);

POZVAN ČLAN OBITELJI;

➢Radnik JE ODBIO–JE PRIHVATIO pozivanje člana obitelji.

Napomena:

U Vrbovskom, \_\_\_.\_\_\_. 20\_\_\_. godine.

Potpis ispitanika/ce: Svjedok/inja: Ispitivanje obavio/la:

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_